**Անյեզ Բուզին,** ֆրանսիական տառադարձությամբ **Անյես Բյուզեն** (ֆր.՝ Agnès Buzyn, նոյեմբերի 1, 1962(1962-11-01), Փարիզ), ֆրանսիացի արյունաբան, իմունոլոգ և փոխպատվաստող, համերաշխության և առողջապահության նախարար (2017-2020 թվականներին)։

Կենսագրություն
--------------

Նա ավարտել է Փարիզի Էլզասի դպրոցը, այնուհետև բժշկություն է սովորել Փարիզի Դեկարտ համալսարանում, ինտերնատուրա է անցել Նեկերական մանկական հիվանդանոցներում։

### Մասնագիտական կարիերա

1998-2011 թվականներին ղեկավարել է հեմատոլոգիայի բաժանմունքը մեծահասակների համար և ոսկրածուծի փոխպատվաստման բաժանմունքը։

2005-2008 թվականներին եղել է կենսաբժշկության գործակալության բժշկական և գիտական խորհրդի անդամ։

2008-2011 թվականներին զբաղեցրել է ոսկրածուծի փոխպատվաստման և բջջային թերապիայի ֆրանսիական ընկերության գիտական խորհրդի նախագահի պաշտոնը։

2008-2013 թվականներին եղել է Ռադիացիոն պաշտպանության և միջուկային անվտանգության ինստիտուտի տնօրենների խորհրդի նախագահը (IRSN):

2011 թվականի մայիսից մինչև 2016 թվականի փետրվար՝ Քաղցկեղի ազգային ինստիտուտի նախագահ (INCa):

2016 թվականի մարտից մինչև 2017 թվականի մայիս` առողջապահության բարձրագույն վարչակազմի կոլեգիայի նախագահ (HAS):

Պահպանելով վարչական գործառույթները՝ Բուզինը Պիեռ և Մարի Կյուրիների համալսարանի Արյունաբանության պրոֆեսոր էր և Սեն Անտուան հիվանդանոցի արյունաբանության գծով խորհրդատու։

### Ֆրանսիայի համերաշխության և առողջապահության նախարար

2017 թվականի մայիսի 17-ին ստացել է Էդուարդ Ֆիլիպի կառավարության համերաշխության և առողջապահության նախարարի պաշտոնը։

2017 թվականի հունիսի 15-ին Անյեզ Բուզինը Le Parisien-ին տված հարցազրույցում հայտարարել էր երեք երեխաներից (դիֆթերիայից, փայտացումից և պոլիոմիելիտից) մինչև տասնմեկ երեխաների համար պարտադիր պատվաստումների քանակն ավելացնելու պլանների մասին՝ այդ թվում հեպատիտ Բ-ից պատվաստումների ավելացմամբ։ Նա նաև ասել է, որ համաձայն է նախագահ Մակրոնի՝ նախընտրական արշավի ժամանակ արված խոստման հետ, ծխախոտի տուփի գինը մինչև 10 եվրո բարձրացնելու մասին՝ ծխելու դեմ պայքարի նպատակով։

2017 թվականի հունիսի 21-ին պահպանել է նախկին պաշտոնը Ֆիլիպի երկրորդ կառավարության ձևավորման ժամանակ։

2019 թվականի հուլիսի 10-ին հայտարարել է պարտադիր բժշկական ապահովագրության համակարգից Հոմեոպաթիայի բուժման դուրսբերման մասին։

2020 թվականի հունվարի 24-ին Բուզինը հայտարարել Է Ֆրանսիայում 2019-nCoV կորոնավիրուսով վարակված առաջին երեք հիվանդների գրանցման մասին (նրանցից մեկը Բորդոյում խիստ կարանտինի մեջ է, մյուս երկուսը՝ Փարիզում, երեքն էլ վերադարձել են Չինաստան ուղևորություններից)։

2020 թվականի փետրվարի 14-ին Բուզինը հայտարարց Եվրոպայում 2019-nCoV կորոնավիրուսով վարակվածի առաջին մահվան մասին. մահացել է Ֆրանսիայում հոսպիտալացված 80-ամյա չինացի զբոսաշրջիկը։

2020 թվականի փետրվարի 16-ին հայտարարել է իր հրաժարականի և Բենջամին Գրիվոյի թեկնածության հարկադիր չեղարկումից հետո «Առաջ, հանրապետություն» կուսակցության ցուցակը գլխավորելու մտադրության մասին` մարտին Փարիզում կայանալիք համայնքային ընտրություններին, որոնք առաջինը պետք է լինեն նրա քաղաքական կենսագրության մեջ։

### Փարիզի համայնքային ընտրություններ

2020 թվականի մարտի 15-ին՝ ներկայացնելով նախագահական «Առաջ, հանրապետություն» կուսակցությունը, պարտություն է կրել Փարիզի քաղաքապետի պաշտոնի համար պայքարում մունիցիպալ ընտրությունների առաջին փուլի արդյունքներով` գործող քաղաքապետ, սոցիալիստ Անն Իդալգոյից (29,33%) և հանրապետական Դատի Ռաշիդայից հետո 17,26% արդյունքով։ Ընդ որում, ներկուսակցական ընտրություն չանցած և անկախ թեկնածու դարձած Սեդրիկ Վիլլանին ստացել է ընտրողների 7,88%-ի աջակցությունը։ Ընտրությունների երկրորդ փուլը, որն ի սկզբանե նշանակված էր մարտի 22-ին, անորոշ ժամանակով հետաձգվել է COVID-19 համաճարակի պատճառով։

2020 թվականի մարտի 19-ին շուրջ 600 բժիշկ միավորող «C19» կազմակերպությունը հայց է ներկայացրել Հանրապետության դատարան, որը իրավասու է քննել կառավարության անդամների գործունեությանը վերաբերող մեղադրանքները՝ ընդդեմ Անյեզ Բուզինի և վարչապետ Ֆիլիպի։ Հայցվորները նրանց մեղավոր են համարել կորոնավիրուսային համաճարակի մասին կեղծ տեղեկատվության և այն կանխելու ժամանակին միջոցներ չձեռնարկելու մեջ։ Մարտի 26-ին նույն կազմակերպության նույն առցանց խնդրագիրը 200 հազար ստորագրություն է հավաքել իր աջակցության համար։

2020 թվականի հունիսի 28-ին տեղի ունեցավ մունիցիպալ ընտրությունների երկրորդ փուլը, որի արդյունքում Բուզինը, հավաքելով ձայների 13 տոկոսից փոքր-ինչ ավելի, չկարողացավ ապահովել իր տեղը Փարիզի խորհրդում և ստացավ միայն 17-րդ թաղամասի խորհրդի պատգամավորի մանդատի իրավունքը, որտեղ առաջադրվեց նրա թեկնածությունը։

Ընտանիք
-------

Անյեզ Բուզինի հայրը Սենի-Մարսելի կլինիկայի օրթոպեդիկ վիրաբույժ Էլիա Բուզինն է։ 1941-1944 թվականներին նա ապրել է հրեական գետտո Լոձի քաղաքում, 1945 թվականի հունվարին արտաքսվել է Օսվենցիմի համակենտրոնացման ճամբար՝ ոտքով անցնելով ողջ ճանապարհը։ Գոյատևելով «մահվան երթում»՝ խորհրդային զորքերի կողմից ճամբարն ազատագրելուց հետո մեկնել է Մեծ Բրիտանիայի ենթամանդատային Պաղեստին, գտել Իսրայելի ստեղծման ժամանակաշրջանը և 1950-ականներին մեկնել Ֆրանսիա։ Անյեզի մայրը` էտի Բուզին, ծնունդով Ֆրանսիայից, մանկական հոգեբան և հոգեվերլուծաբան։

Անյեզ Բուզինն ամուսնացած է առողջապահության և բժշկական հետազոտությունների ազգային ինստիտուտի  գլխավոր տնօրեն Իվ Լևիի հետ (INSERM): Դեռահասը Մարոկկոյից ընտանիքի հետ Ֆրանսիա է տեղափոխվել 1972 թվականին։ Իվ Լևիի զբաղեցրած պաշտոնի կապակցությամբ Անյեզ Բուզինի դեմ մեղադրանքներ են առաջադրվել առողջապահության նախարարի պաշտոնում նշանակվելուց հետո շահերի բախման առկայության համար։

Ծանոթագրություններ
------------------

1. ↑
2. ↑  *Agence bibliographique de l'enseignement supérieur (France)* Système universitaire de documentation (ֆր.) — Montpellier: ABES, 2001.
3. 1 2
4. 1 2  Roglo — 1997. — ed. size: 9000000
5. ↑  «Qui est Agnès Buzyn, la nouvelle ministre des Solidarités et de la Santé ?» (ֆրանսերեն). Europe 1. 2017 թ․ մայիսի 17. Վերցված է 2017 թ․ մայիսի 19-ին.
6. ↑  Anne Jouan (2017 թ․ մայիսի 19). «Agnès Buzyn, une médecin devient ministre de la Santé» (ֆրանսերեն). Le Figaro. Վերցված է 2017 թ․ մայիսի 19-ին.
7. ↑  Paul Benkimoun (2017 թ․ մայիսի 17). «La médecin Agnès Buzyn nommée ministre des solidarités et de la santé» (ֆրանսերեն). Le Monde. Վերցված է 2017 թ․ մայիսի 19-ին.
8. ↑  «Gouvernement Édouard Philippe : qui sont les ministres de Macron» (ֆրանսերեն). Le Figaro. 2017 թ․ մայիսի 17. Վերցված է 2017 թ․ մայիսի 19-ին.
9. ↑  Elsa Mari, Florence Méréo et Marc Payet (2017 թ․ հունիսի 15). «La ministre de la Santé Agnès Buzyn réfléchit à «rendre onze vaccins obligatoires»» (ֆրանսերեն). Le Parisien. Վերցված է 2017 թ․ հունիսի 16-ին.
10. ↑  «Le gouvernement a tranché : l'homéopathie ne sera plus remboursée à partir de 2021» (ֆրանսերեն). Le Journal de Dimanche. 2019 թ․ հուլիսի 10. Վերցված է 2019 թ․ հուլիսի 10-ին.
11. ↑  Etienne Jacob (2020 թ․ հունվարի 24). «Coronavirus: trois premiers cas confirmés en France» (ֆրանսերեն). Le Figaro. Վերցված է 2020 թ․ հունվարի 25-ին.
12. ↑  «Un touriste chinois de 80 ans, infecté par le coronavirus et hospitalisé en France, est mort» (ֆրանսերեն). Le Monde. 2020 թ․ փետրվարի 14. Վերցված է 2020 թ․ փետրվարի 15-ին.
13. ↑  Arthur Nazaret (2020 թ․ փետրվարի 16). «Municipales à Paris : Agnès Buzyn, candidate de La République en marche, quitte le gouvernement» (ֆրանսերեն). Le Journal du Dimanche. Վերցված է 2020 թ․ փետրվարի 16-ին.
14. ↑  «Paris. Résultats aux municipales 2020» (ֆրանսերեն). Le Monde. Վերցված է 2020 թ․ մարտի 16-ին.
15. ↑  «Coronavirus : une plainte contre Edouard Philippe et Agnès Buzyn a été déposée» (ֆրանսերեն). Le Figaro. 2020 թ․ մարտի 21. Վերցված է 2020 թ․ մարտի 26-ին.
16. ↑  Pierre Lepelletier (2020 թ․ մարտի 26). «Plainte contre Philippe et Buzyn : une pétition de soutien en ligne recueille déjà 200.000 signatures» (ֆրանսերեն). Le Figaro. Վերցված է 2020 թ․ մարտի 26-ին.
17. ↑  Mathilde Siraud (2020 թ․ հունիսի 29). «Municipales : Agnès Buzyn ne siègera pas au Conseil de Paris» (ֆրանսերեն). Le Figaro. Վերցված է 2020 թ․ սեպտեմբերի 5-ին.
18. ↑  «Agnès Buzyn, nouvelle ministre de la Santé, fille de rescapé et d'enfant cachée» (ֆրանսերեն). Times of Israel. 2017 թ․ մայիսի 17. Վերցված է 2017 թ․ մայիսի 19-ին.
19. ↑  «Yves Lévy, patron de l'Inserm» (ֆրանսերեն). Le Monde. 2014 թ․ հունիսի 26. Վերցված է 2017 թ․ մայիսի 19-ին.
20. ↑  Pierre Bienvault (2017 թ․ մայիսի 18). «Agnès Buzyn, la nouvelle ministre de la santé en conflit d'intérêts avec son mari» (ֆրանսերեն). La Croix. Վերցված է 2017 թ․ օգոստոսի 13-ին.

Արտաքին հղումներ
----------------

* «Gouvernement Macron : Agnès Buzyn, ministre des Solidarités et de la Santé, fille d'un rescapé de la Shoah» (ֆրանսերեն). Le Monde Juif. 2017 թ․ մայիսի 17. Արխիվացված է օրիգինալից 2017 թ․ մայիսի 20-ին. Վերցված է 2017 թ․ մայիսի 19-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անյեզ Բուզին» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Չափորոշչային վերահսկողություն | GND: 1219081469 · SUDOC: 082099561 · VIAF: 102145911201527062092 · WorldCat VIAF: 102145911201527062092 |

 |